Drage kolege,

Kao što vjerovatno znate, jedan od ispita predviđenih na specijalističkim studijama je i specijalistički rad (diplomski). On se polaže nakon što položite sve ostale ispite, ali, naravno, proces izrade obično počinje prije toga. Nekoliko mjeseci prije kraja ljetnjeg semestra je pravo vrijeme da odaberete mentora, a to može biti bilo koji nastavnik u akademskom zvanju sa osnovnih ili specijalističkih studija (docent, vanredni i redovni profesor).

Tema može biti iz prevođenja, lingvistike (poželjnija je lingvistička analiza prevoda) i književnosti (poželjniji je izbor tema koje imaju veze sa književnim prevodom). Možete sami smisliti temu i predložiti je mentoru, a mentor obično i sam ima neke teme, pa je vi možete odabrati i na ovaj način.

Javite se mogućim mentorima zavisno od vaših želja vezanih za predmet iz kog želite da radite rad. U prilogu su teme koje su poslali neki nastavnici, za one koji nijesu poslali, javite im se direktno.

Vazno je napomenuti da svaki mentor može imati do 3 kandidata, pa što se prije krenete da se dogovarate sa određenim mentorom, to su veće sanse da ćete raditi temu iz predmeta koji želite.

Tehnička uputstva i stil citiranja koji se primjenjuje data su u prilogu (stil citiranja – *Write it Right* publikacija).

Broj stranica je 20 do 30.

Rad se piše na engleskom (francuskom/ruskom) ili našem jeziku.

Dalja uputstva u vezi sa strukturom rada, sadržajem, literaturom, dogovarate sa mentorom.

Nakon konačne verzije rada koju je odobrio mentor, rad se štampa u 4 primjerka (koriči spiralno) – jedan primjerak ostaje u biblioteci, a tri su za članove komisije. Nakon toga organizuje se javna odbrana rada, čim je moguće okupiti komisiju. Za odbranu je najbolje napraviti PowerPoint prezentaciju – 10ak minuta izlažete, nakon čega svaki član komisije postavi jedno ili više pitanja.

Literaturu možete naći u biblioteci, pozajmiti od mentora, a imate dosta literature i na internetu (npr. <https://scholar.google.com/>).

Srećno!